
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 100 
Εναρμόνιση της ελληνικής ραδιοτηλεοπτικής νομοθεσίας 
στις διατάξεις της Οδηγίας 97/36/ΕΚ του Ευρωπαϊκού 
Κοινοβουλίου και του Συμβουλίου της 30ης Ιουνίου 
1997 (ΕΕαριθ. Ε 202 της 30.7.97, σελ60) με την οποία 
τροποποιήθηκαν οι διατάξεις της Οδηγίας 89/552/ 
ΕΟΚτου Συμβουλίου (ΕΕ αριθ. Ε 298 της 17.10.89 ο. 
23) σχετικά με τη παροχή τηλεοπτικών υπηρεσιών» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 και 4 του Ν. 1338/1983 
«Εφαρμογή του Κοινοτικού Δικαίου» (Α' 34), όπως έχουν 
αντικατασταθεί και τροποποιηθεί αντιστοίχως με το άρ¬ 
θρο 65 του Ν. 1892/1990 (Α' 101) και με τα άρθρα 6 παρ. 4 
του Ν. 1440/1984 (Α'70) και 19του Ν. 2367/1995 (Α'261). 

2. Τις διατάξεις του άρθρου 29Ατου Ν. 1558/1985 (Α' 
137) που προστέθηκε με το άρθρο 27 του Ν. 2081/1992 
(Α'154) και αντικαταστάθηκε με το άρθρο 1 παρ. 2ατου Ν. 
2469/1997 (Α'38). 

3. Ότι από την εφαρμογή του παρόντος διατάγματος 
δενπροκαλείταιδαπάνη σε βάροςτου Κρατικού Προϋπο¬ 
λογισμού. 

4. Το υπ' αριθμόν 89/2000 πρακτικό επεξεργασίας του 
Συμβουλίου της Επικρατείας, μετά από πρόταση του 
Υπουργού Εθνικής Οικονομίας και του Υπουργού Τύπου 
και Μέσων Μαζικής Ενημέρωσης. 

ΑΡΘΡΟ 1 
Σκοπός 

Με το παρόν διάταγμα η ισχύουσα ελληνική ραδιοτηλε¬ 
οπτική νομοθεσία εναρμονίζεται με τις διατάξεις της Οδη¬ 
γίας 89/552/ΕΟΚτου Συμβουλίου, όπως αυτή τροποποιή¬ 
θηκε με τις διατάξεις της Οδηγίας 97/36/ΕΚ του Ευρω¬ 
παϊκού Κοινοβουλίου και του Συμβουλίου της Ευρω¬ 
παϊκής Ένωσης. 

ΑΡΘΡΟ 2 
Ορισμοί 

(άρθρο 1 της Οδηγίας 89/552/ΕΟΚ όπως αυτή τροποποι¬ 
ήθηκε από την Οδηγία 97/36/ΕΚ) 

Για την εφαρμογή των διατάξεων του παρόντος διατάγ¬ 
ματος θεωρούνται ως: 


α) «τηλεοπτική μετάδοση»: η ασύρματη ή όχι, απ’ ευθεί¬ 
ας, η μέσω δορυφόρου, με κώδικα ή και χωρίς, μετάδοση 
τηλεοπτικών προγραμμάτων που προορίζονται για το κοι¬ 
νά. Περιλαμβάνεται η διαβίβαση, προγραμμάτων μεταξύ 
επιχειρήσεων με σκοπό την αναμετάδοσή τους στο κοινό. 
Ο όρος δεν περιλαμβάνει τις υπηρεσίες επικοινωνιών που 
παρέχουν με προσωπική κλήση, πληροφορίες ή άλλες 
εξυπηρετήσεις, άπωςτις υπηρεσίες τηλεαντιγράφων, τις 
τράπεζες ηλεκτρονικών δεδομένων και λοιπές παρεμφε¬ 
ρείς υπηρεσίες, εφάσον με τις υπηρεσίες αυτές δεν μετα¬ 
δίδονται οπτικοακουστικά έργα οποιασδήποτε μορφής, 

β) «τηλεοπτικός φορέας»: κάθε φυσικό ή νομικό πρό¬ 
σωπο το οποίο έχει τη ευθύνη του συντάκτη ως προς τη 
σύνθεση των τηλεοπτικών προγραμμάτων που αναφέρο- 
νται στον προηγούμενο ορισμό και μεταδίδονται από τον 
ίδιο ή μέσω τρίτου, η «Ελληνική Ραδιοφωνία Τηλεόραση 
Α.Ε», οι κάτοχοι αδειών λειτουργίας ιδιωτικών τηλεοπτι¬ 
κών σταθμών ελεύθερης λήψης, οι κάτοχοι αδειών παρο¬ 
χής συνδρομητικώντηλεοπτικών υπηρεσιών καθώς και οι 
διαχειριστές τηλεοπτικού προγράμματος του άρθρου 3 
του V. 2644/1998, 

γ) «τηλεοπτική διαφήμιση»: κάθε μορφή τηλεοπτικού 
μηνύματος που μεταδίδεται, έναντι πληρωμής ή αναλό- 
γου ανταλλάγματος ή για λόγους αυτοπροβολής από μία 
δημόσια ή ιδιωτική επιχείρηση στα πλαίσια εμπορικής, 
βιομηχανικής ή βιοτεχνικής δραστηριότητας ή άσκησης 
ελευθέρου επαγγέλματος, με σκοπό την προώθηση της 
παροχής αγαθών ή υπηρεσιών, συμπεριλαμβανομένων 
ακινήτων, δικαιωμάτων και υποχρεώσεων, έναντι πληρω¬ 
μής ή αναλόγου τιμήματος, 

δ) «συγκεκαλυμμένη διαφήμιση»: η προφορική ή οπτική 
παρουσίαση σε προγράμματα α) εμπορευμάτων, β) υπη¬ 
ρεσιών, γ) της επωνυμίας, του σήματος ή των δραστηριο¬ 
τήτων ενός παραγωγού, εμπορευμάτων ή ενάς προσώ¬ 
που που παρέχει υπηρεσίες, όταν η παρουσίαση αυτή γί¬ 
νεται σκοπίμως από τον ραδιοτηλεοπτικό φορέα με δια- 
φη μιστικό σκοπό και ενδέχεται να παραπλανήσει το κοινό 
όσον αφορά τον χαρακτήρα αυτής της παρουσίασης. Η 
παρουσίαση θεωρείται άτι γίνεται σκοπίμως όταν γίνεται 
έναντι αμοιβής ή αναλόγου πληρωμής. 

ε) «χορηγία»: κάθε συνεισφορά δημάσιας ή ιδιωτικής 
επιχείρησης, που δεν ασκεί τηλεοπτικές δραστηριότητες 
ή δεν παράγει οπτικοακουστικά έργα, για τη χρηματοδό¬ 
τηση τηλεοπτικών προγραμμάτων, με σκοπό την προώ- 

θη(7η της επωνυμίας, του σήματος, της φήμης, των δρα¬ 
στηριοτήτων ή των επιτευγμάτων της. 

στ) «τηλε-πώληση»: η μετάδοση άμεσων προσφορών 
προς το κοινά με σκοπά την παροχή, έναντι πληρωμής 
αγαθών ή υπηρεσιών, συμπεριλαμβανομένων ακινήτων, 
δικαιωμάτων και υποχρεώσεων. 

ΑΡΘΡΟ 3 

Δικαιοδοσία Ελληνικού Κράτους 
(άρθρο 2 της Οδηγίας 89/552/ΕΟΚ όπως αυτή τροποποι¬ 
ήθηκε από την Οδηγία 97/36/ΕΚ) 

1. Το Ελληνικό κράτος μεριμνά ώστε όλες οι τηλεοπτι¬ 
κές εκπομπές που μεταδίδονται από τηλεοπτικούς φο¬ 
ρείς που υπάγονται στη δικαιοδοσία του να τηρούν τους 
κανόνες της ελληνικής νομοθεσίας. 

2. Για τους σκοπούς του παρόντος, τηλεοπτικοί φορείς 
που υπάγονται στη δικαιοδοσία του Ελληνικού Κράτους 
νοούνται εκείνοι: 

α) οι οποίοι είναι εγκατεστημένοι στην ελληνική επικράτεια 
σύμφωνα με την παράγραφο 3 του παρόντος άρθρου ή 
β) στους οποίους εφαρμόζεται η παράγραφος 4 του πα¬ 
ρόντος άρθρου. 

Σε κάθε περίπτωση, στη δικαιοδοσία του Ελληνικού 
Κράτους υπάγονται οι τηλεοπτικοί φορείς που κατέχουν 
τις προβλεπόμενες στο Ν. 2328/1995 (Α' 154) και Ν. 
2644/1998 (Α'233) άδειες. 

3. Για τους σκοπούς του παρόντος, ένας τηλεοπτικός 
φορέας θεωρείται ότι είναι εγκατεστημένος στην ελληνι¬ 
κή επικράτεια στις ακόλουθες περιπτώσεις: 

α) ο τηλεοπτικός φορέας έχει τα κεντρικά γραφεία του 
στην Ελλάδα και οι συντακτικές αποφάσεις για τα προ- 
γράμματά του λαμβάνονται εντός της χώρας, 
β) αν ένας τηλεοπτικός φορέας έχει τα κεντρικά γρα¬ 
φεία του στην Ελλάδα, αλλά οι συντακτικές αποφάσεις 
για τα προγράμματα του λαμβάνονται σε άλλο κράτος - 
μέλος, εφόσον στην ελληνική επικράτεια εργάζεται ένα 
σημαντικό τμήμα του προσωπικού του, το οποίο ασχολεί- 
ται με την δραστηριότητα της παροχής τηλεοπτικών υπη¬ 
ρεσιών, 

γ) αν σημαντικό τμήμα του προσωπικού του, το οποίο 
ασχολείται με την δραστηριότητα της παροχής τηλεοπτι¬ 
κών υπηρεσιών, εργάζεται σε περισσότερα κράτη - μέλη, 
μεταξύ των οποίων και η Ελλάδα, εφόσον έχει τα κεντρικά 
γραφεία του στην Ελληνική Επικράτεια, 
δ) αν ένα σημαντικό τμήμα του προσωπικού που ασχο- 
λείται με την δραστηριότητα της παροχής τηλεοπτικών 
υπηρεσιών δεν εργάζεται στην Ελλάδα ή σε άλλο κράτος 
- μέλος, εφόσον άρχισε για πρώτη φορά τις εκπομπές του 
στην Ελλάδα σύμφωνα με την ελληνική νομοθεσία και 
εφόσον διατηρεί σταθερό και πραγματικό δεσμό με την 
οικονομία της χώρας, 

ε) αν έχει τα κεντρικά γραφεία του στην ελληνική επι¬ 
κράτεια, αλλά οι αποφάσεις για τα προγράμματά του λαμ- 
βάνονται σε τρίτη χώρα, ή αντίστροφα, εφόσον ένα ση¬ 
μαντικό τμήμα του προσωπικού του, το οποίο ασχολείται 
με την δραστηριότητα της παροχής τηλεοπτικών υπηρε¬ 
σιών, εργάζεται στην Ελλάδα. 

4. Οι τηλεοπτικοί φορείς, στους οποίους δεν εφαρμόζο¬ 
νται οι διατάξεις της παραγράφου 3, θεωρούνται ότι υπό- 
κεινται στην δικαιοδοσία του Ελληνικού Κράτους στις 
ακόλουθες περιπτώσεις: 

α) εφόσον χρησιμοποιούν συχνότητα η οποία έχει πα- 


ραχωρηθεί από το Ελληνικό Κράτος ή από οποιοδήποτε 
άλλο τηλεοπτικό φορέα ο οποίος εκπέμπει σε μία από τις 
συχνότητες του Ελληνικού Κράτους. 

β) εφόσον, αν και δεν υπάγονται στην ανωτέρω περί¬ 
πτωση α) χρησιμοποιούν δορυφορικό δυναμικό που ανή¬ 
κει στο Ελληνικό Κράτος, 

γ) εφόσον, αν και δεν υπάγονται στις ανωτέρω περι¬ 
πτώσεις α) και β), χρησιμοποιούν ανοδική σύνδεση προς 
δορυφόρο σύμφωνα με την παράγραφο 2 του άρθρου 1 
του V. 2644/98. 

5. Σε περίπτωση που δεν είναι δυνατόν να προσδιορι¬ 
στεί, σύμφωνα με τις παραγράφους 3 και 4, ποιο κράτος 
μέλος έχει δικαιοδοσία, θεωρείται ότι την έχει το κράτος - 
μέλος στο οποίο είναι εγκατεστημένος ο τηλεοπτικός φο¬ 
ρέας, σύμφωνα με το άρθρο 52 (43) και επόμενα της Συν¬ 
θήκης για την ίδρυση της Ευρωπαϊκής Κοινότητας. 

6. Σε κάθε περίπτωση, οι αρμόδιες ελληνικές αρχές δια¬ 
τηρούν το δικαίωμα να λαμβάνουν μέτρα εναντίον κάθε 
τηλεοπτικού φορέα, ο οποίος εγκαθίσταται σε άλλο κρά¬ 
τος μέλος ή τρίτη χώρα, του οποίου όμως η δραστηριό¬ 
τητα απευθύνεται πλήρως ή κατά κύριο λόγο προς το ελ¬ 
ληνικό κοινό, εφόσον η συγκεκριμένη εγκατάσταση έλα¬ 
βε χώρα για να αποφύγει ο τηλεοπτικός φορέας την 
εφαρμογή της ελληνικής νομοθεσίας. 

ΑΡΘΡΟ 4 

Ελευθερία λήψης - Δυνατότητα προληπτικής απαγόρευσης 
(άρθρο 2α της Οδηγίας 89/552/ΕΟΚ όπως τροποποιήθη¬ 
κε από την Οδηγία 97/36/ΕΚ) 

1. Οι ελληνικές αρχές διασφαλίζουν την ελευθερία του 
κοινού να λαμβάνει και να παρακολουθεί τα προγράμμα¬ 
τα τηλεοπτικών φορέων που υπάγονται στη δικαιοδοσία 
άλλων κρατών μελώντης Ευρωπαϊκής Ένωσης. Ο Υπουρ¬ 
γός Τύπου και Μέσων Μαζικής Ενημέρωσης μπορεί, 
ύστερα από σύμφωνη γνώμη ή πρόταση του Εθνικού Συμ¬ 
βουλίου Ραδιοτηλεόρασης (ΕΣΡ), να διατάξει την προλη¬ 
πτική απαγόρευση, με κάθε τεχνικό μέσο, της αναμετά¬ 
δοσης των τηλεοπτικών προγραμμάτων του προηγουμέ¬ 
νου εδαφίου, μόνο στις ακόλουθες περιπτώσεις: 

α) εάν το περιεχόμενο των προγραμμάτων παραβιάζει 
κατά πρόδηλο, σοβαρό και έντονο τρόπο τους κανόνες 
και τις αρχές που διέπουν την προστασία των ανηλίκων 
από το περιεχόμενο των τηλεοπτικών προγραμμάτων, 

β) εάν με το περιεχόμενο των προγραμμάτων αυτών εν- 
θαρρύνεταιτο μίσος μεταξύ του πληθυσμού λόγω διαφο¬ 
ρετικής φυλής, θρησκείας, ιθαγένειας και φύλου. 

2. Γ ια την επιβολή της ανωτέρω προληπτικής απαγό¬ 
ρευσης πρέπει να συντρέχουν και οι ακόλουθες διαδικα¬ 
στικές προϋποθέσεις: 

α) ο τηλεοπτικός φορέας να έχει παραβεί την υποχρέω¬ 
ση της προηγούμενης παραγράφου δύο τουλάχιστον φο¬ 
ρές κατά τη διάρκεια του τελευταίου έτους, 

β) ο Υπουργός Τύπου και Μέσων Μαζικής Ενημέρωσης 
να έχει κοινοποιήσει στον τηλεοπτικό φορέα που μεταδί¬ 
δει το παράνομο τηλεοπτικό πρόγραμμα καθώς και στην 
Ευρωπαϊκή Επιτροπή, την πρόθεση των ελληνικών αρχών 
να διατάξουντην επιβολή του προληπτικού αυτού μέτρου 
σε περίπτωση νέας παράβασης. 

γ) να έχουν παρέλθει τουλάχιστον δεκαπέντε (15) ημέ¬ 
ρες από τη κοινοποίηση της πρόθεσης των ελληνικών αρ¬ 
χών, χωρίς η Ευρωπαϊκή Επιτροπή να έχει καταλήξει σε 
ένα φιλικό διακανονισμό με το κράτος μέλος στην δίκαιο- 

δοσία του οποίου υπάγεται ο τηλεοπτικός φορέας, που 
μεταδίδει το παράνομο τηλεοπτικό πρόγραμμα και το 
πρόγραμμα αυτό εξακολουθεί να μεταδίδεται. 

3. Σε περίπτωση που εντός δύο μηνών από τη λήψη του 
προληπτικού απαγορευτικού μέτρου, η Ευρωπαϊκή Επι¬ 
τροπή αποφασίσει ότι το μέτρο αυτό δεν συμβιβάζεται με 
τους κανόνες της Ευρωπαϊκής Ένωσης, σ Υπσυργός Τύ- 
πσυ και Μέσων Μαζικής Ενημέρωσης υπσχρεούται να 
διατάξει την άρση της απαγόρευσης της αναμετάδοσης 
του τηλεοπτικού προγράμματος. 

ΑΡΘΡΟ 5 

Όροι και προϋποθέσεις μετάδοσης τηλεσπτικών διαφη¬ 
μίσεων 

(άρθρα 10,11,12,13,14,15,16 και 18 της Οδηγίας 
89/552/ΕΟΚ όπως τρσποπσιήθηκε από την Οδηγία 
97/36/ΕΚ) 

1. α) Η τηλεσπτική διαφήμιση πρέπει να αναγνωρίζεται 
εύκολα ως τέτοια και να διακρίνεται σαφώς από τα άλλα 
μέρη ταυ προγράμματος με τη χρησιμοποίηση σπτικών 
ή/και ακουστικών μέσων επισήμανσης. 

β) Τα μεμσνωμένα διαφημιστικά μηνύματα πρέπει να με- 
ταδίδσνται μόνα κατ’ εξαίρεση. 

γ) Η τηλεσπτική διαφήμιση δεν πρέπει να χρησιμσποιεί 
τεχνικές πσυ απευθύνσνται στα υπσσυνείδητο. 

δ) Απαγορεύεται η συγκεκαλυμμένη τηλεοπτική διαφή¬ 
μιση. 

2. α) Τα διαφημιστικά μηνύματα παρεμβάλλσνται μετα¬ 
ξύ των εκπομπών. Με την επιφύλαξη των προϋποθέσεων 
πσυ ορίζονται στα στσιχεία β' έως ε', τα διαφημιστικά μη- 
νϋματα μπορούν επίσης να παρεμβάλλσνται και κατά τη 
διάρκεια των εκπομπών, εφόσον δεν θίγονται η αρτιότητα 
και η αξίατων εκπομπών, λαμβάνοντας υπόψη τις φυσικές 
διακσπέςτου προγράμματος καθώς και της διάρκειας και 
της φύσης του, και έτσι ώστε να μη θίγσνται τα δικαιώμα¬ 
τα των δικαιούχων τους. 

β) Στις εκπομπές που αποτελούνται από αυτόνομα μέρη 
ή στις αθλητικές εκπομπές και στα γεγσνότα και θεάματα 
ανάλογης διάρθρωσης που περιλαμβάνουν διαλείμματα, 
τα διαφημιστικά μηνύματα παρεμβάλλσνται μόνο μεταξύ 
των αυτόνομων μερών ή στα διαλείμματα. 

γ) Η μετάδσση σπτικσακσυστικών έργων, όπως τα κινη¬ 
ματογραφικά έργα μακράς διαρκείας και τα έργα που 
έχουν γυριστεί για την τηλεόραση (εκτός των σειρών αυ¬ 
τοτελών εκπομπών, των σήριαλ, των ψυχαγωγικών εκπσ- 
μπών και των ντοκιμαντέρ) μπορεί να διακόπτεται μια φο¬ 
ρά για κάθε χρονικό διάστημα σαράντα πέντε λεπτών 
(45'), υπό τσν όρσ ότι η προγραμματισμένη διάρκειά τους 
υπερβαίνει τα σαράντα πέντε λεπτά (45'). Στις περιπτώ¬ 
σεις αυτές η διακσπή για μετάδοση διαφημίσεων μπσρεί 
να έχει διάρκεια εννέα τσ πσλύ πρώτων λεπτών (9') της 
ώρας. Άλλη μία διακοπή επιτρέπεται εάν η προγραμματι¬ 
σμένη διάρκειά τσυς υπερβαίνει κατά είκσσι (20') τσυλά- 
χιστσν λεπτά τη διάρκεια δύο ή περισσοτέρων πλήρων 
χρονικών διαστημάτων σαράντα πέντε λεπτών (45'). 

δ) Όταν πρσγράμματα, άλλα από εκείνα που προβλέπο- 
νταιτο στοιχείο β', διακόπτονται από διαφημιστικά μηνύ¬ 
ματα, θα πρέπει να παρέρχεται διάστημα είκσσι τσυλάχι- 
στσν λεπτών (20') μεταξύ δύο διαδοχικών διακοπών κατά 
τη διάρκεια της εκπομπής. Το χρονικό διάστημα των είκσ¬ 
σι λεπτών (20') υπσλσγίζεται από τη λήξη της πρώτης δια¬ 
κοπής μέχρι την αρχή της επόμενης. 


ε) Στις μεταδόσεις θρησκευτικών τελετών, δεν πρέπει 
να παρεμβάλλσνται διαφημιστικά μηνύματα. Τατηλεσπτι- 
κά δελτία ειδήσεων, σι ενημερωτικές εκπομπές, τα προ¬ 
γράμματα επικαίρων, τα ντοκιμαντέρ, οι εκπομπές θρη¬ 
σκευτικού περιεχομένου και οι παιδικές εκπομπές, με 
προγραμματισμένη διάρκεια κάτω των τριάντα λεπτών 
(30'), δεν πρέπει να διακόπτσνται από διαφημιστικά μηνύ¬ 
ματα. Όταν έχσυν προγραμματισμένη διάρκεια από τριά¬ 
ντα (30') λεπτά και άνω, εφαρμόζσνται σι παραπάνω πε- 
ριορισμσί. 

στ) Η αναγραφή του σήματος προϊόντος ή υπηρεσίας ή 
της επωνυμίας ή ταυ διακριτικσύ τίτλου επιχείρησης, ή η 
αναγγελία γεγονότσς καλλιτεχνικού και εμπορικού χαρα¬ 
κτήρα στην σθόνη κατά τη διάρκεια σποιασδήποτε εκπο¬ 
μπής, συνιστά διαφήμιση πσυ εμπίπτει σε όλσυςτους σχε¬ 
τικούς περιορισμούς ως προς το περιεχόμενο και τη διάρ- 
κειά της. 

3. Ο χρόνος μετάδοσης διαφημιστικών μηνυμάτων δεν 
πρέπει να υπερβαίνει το δεκαπέντε τοις εκατό (15%) του 
μεταδιδόμενου κάθε ημέρα συνολικού τηλεοπτικού προ¬ 
γράμματος. Ειδικά για τις κατόχους αδειώνπαροχής συν¬ 
δρομητικών τηλεοπτικών υπηρεσιών, ο αντίστοιχος επι¬ 
τρεπόμενος χρόνος δεν μπορεί να υπερβαίνει το σαράντα 
τσις εκατό (40%) ταυ χρόνου μετάδοσης διαφημιστικών 
μηνυμάτων πσυ προβλέπεται στο προηγούμενο εδάφιο. 
Σε κάθε περίπτωση, ο χρόνσς μετάδσσηςτων διαφημιστι¬ 
κών μηνυμάτων, εντός δεδσμένσυ χρσνικσύ διαστήματος 
μίας ώρας, δεν πρέπει να υπερβαίνει τα δώδεκα πρώτα 
λεπτά της ώρας (12'). Με την επιφύλαξη των χρονικών 
προϋποθέσεων και περισρισμών που προβλέπονται στη 
προηγσύμενη παράγραφο, κάθε άλλη διακοπή προγράμ¬ 
ματος για τη μετάδοση διαφημιστικών μηνυμάτων δεν 
μπορεί να υπερβαίνει τα τέσσερα πρώτα λεπτά της ώρας 
(4'). Υπέρβαση των σριζσμένων στο άρθρο αυτό χρόνων 
μετάδοσης επιτρέπεται μόνο σε περίπτωση που η μετά¬ 
δοση τσυ τελευταίσυ διαφημιστικού μηνύματος αρχίσει 
πριν από τη συμπλήρωση της μέγιστης διάρκειας των 
χρόνων αυτών και εφόσον η συνολική διάρκεια του μηνύ¬ 
ματος αυτού δεν υπερβαίνει τα τριάντα δευτερόλεπτα 
(30"). 

4. Οι τηλεοπτικές διαφημίσεις παροχής άλλων υπηρε¬ 
σιών μέσω τηλεπικσινωνιακών ή άλλων συναφών μέσων 
πρέπει να αναφέρουν στην ελληνική γλώσσα και σε δραχ¬ 
μές την τιμή χρέωσης ανά πρώτα λεπτό της ώρας, με τρό¬ 
πο ώστε να παρέχεται στσν καταναλωτή ή πραγματική δυ¬ 
νατότητα να πληρσφσρείται την τιμή των υπηρεσιών. Η 
ανακοίνωση της τιμής πρέπει να γίνεται σταθερά και τσυ- 
λάχιστσν με την ίδια συχνότητα, ένταση, διάρκεια, μορφή 
και μέγεθος γραμματοσειράς με την οπαία ανακοινώνεται 
ο αριθμός της τηλεπικοινωνιακής γραμμής που παρέχει 
τις υπηρεσίες. Αν η χρέωση για τη διαφημιζόμενη παραχή 
των υπηρεσιών δεν γίνεται απευθείας στην τηλεπικοινω¬ 
νιακή γραμμή που χρησιμοποιεί ο καταναλωτής, η ανα¬ 
κοίνωση της τιμής ανά πρώτο λεπτό (Τ) της ώρας πρέπει 
να γίνεται σταθερά και τσυλάχιστον με την ίδια συχνότη¬ 
τα, ένταση, διάρκεια, μορφή και μέγεθος γραμματοσει¬ 
ράς που ανακοινώνεται ο τρόπος χρέωσης. Οι διαφημί¬ 
σεις πρέπει να αναφέρουν ρητά και με τρόπο ευδιάκριτο 
αν οι υπηρεσίες συνίστανται σε απευθείας τηλεφωνικό 
διάλσγο ή σε αναμετάδοση μηχανσγραφικής αναπαρα¬ 
γωγής της ανθρώπινης φωνής μέσω δίσκσυ, κασέτας ή 
άλλου παρεμφερούς μέσου. 

5.0 τηλεοπτικός σταθμός δεν μπσρεί να αρνηθεί τη με- 

τάδοση με ίσους όρους διαφημιστικών μηνυμάτων, που 
αφορούν ομοειδή προϊόντα ή υπηρεσίες, εκτός αντο πε¬ 
ριεχόμενο των μηνυμάτων αυτών αντιβαίνει στις διατά¬ 
ξεις του άρθρου αυτού. 

6. Η τηλεοπτική διαφήμιση δεν πρέπει: 

αα) να απάδει προς το σεβασμά της ανθρώπινης αξιο¬ 
πρέπειας, 

ββ) να εισάγει διακρίσεις λάγω φυλής, φύλλου, θρη¬ 
σκείας ή ιθαγένειας, 

γγ) να προσβάλλει θρησκευτικές ή πολιτικές πεποιθή¬ 
σεις, 

δδ) να ενθαρρύνει τράπους συμπεριφοράς επιζήμιους 
για την υγεία ή την ασφάλεια, 

εε) να ενθαρρύνει τρόπους συμπεριφοράς επιζήμιους 
για την προστασία του περιβάλλοντος. 

7. Απαγορεύεται η τηλεοπτική διαφήμιση των φαρμά¬ 
κων και των θεραπευτικών αγωγών που διατίθενται μόνο 
με ιατρική συνταγή στην Ελλάδα. 

8. Απαγορεύεται κάθε μορφή τηλεοπτικής διαφήμισης 
τσιγάρων και άλλων προϊόντων καπνού. 

9. Η τηλεοπτική διαφήμιση αλκοολούχων ποτών πρέπει 
να τηρεί τα ακόλουθα κριτήρια: 

αα) να μην απευθύνεται ειδικά στους ανήλικους ούτε, 
ιδίως, να εμφανίζει ανήλικους να καταναλώνουν τέτοια 
ποτά, 

ββ) να μην συσχετίζει την κατανάλωση αλκοολούχων 
ποτών με βελτιωμένες σωματικές επιδέσεις ή την οδήγη¬ 
ση οχημάτων, 

γγ) να μην προκαλείτην εντύπωση άτι η κατανάλωση αλ¬ 
κοολούχων ποτών ευνοεί την κοινωνική ή σεξουαλική επι¬ 
τυχία, 

δδ)να μην αφήνει να υπονοηθεί ότι τα αλκοολούχαποτά 
έχουν θεραπευτικές ιδιότητες ή ότι επιδρούν ως διεγερτι¬ 
κά, ηρεμιστικάή καταπραϋντικά, 

εε) να μην ενθαρρύνει την άμετρη κατανάλωση αλκοο¬ 
λούχων ποτών και να μη δίνει αρνητική εικόνα για την απο¬ 
χή από την κατανάλωσή τους ή τη μετρημένη κατανάλω¬ 
σή τους, 

στστ) να μην τονίζει ως θετική ιδιότητα των ποτών την 
υψηλή περιεκτικότητα τους σε οινόπνευμα. 

10. Η τηλεοπτική διαφήμιση δεν πρέπει να θίγει ηθικά ή 
σωματικά τους ανήλικους και, συνεπώς, πρέπει να τηρεί 
τα ακάλουθα κριτήρια για την προστασία τους: 

α) να μην παρακινεί ευθέως τους ανηλίκους στην αγορά 
προίάντος ή υπηρεσίας, εκμεταλλευόμενη την απειρία και 
την ευπιστία τους 

β) να μην παρακινεί ευθέως τους ανηλίκους να πείσουν 
τους γονείς τους ή τρίτους να αγοράσουν τα διαφημιζά- 
μενα προϊόντα ή υπηρεσίες 

γ) να μην εκμεταλλεύεται την ιδιαίτερη εμπιστοσύνη 
των ανηλίκων προς τους γονείς τους, τους δασκάλους 
τους ή άλλα πρόσωπα 

δ) να μην παρουσιάζει ανηλίκους, σε κατάσταση επι¬ 
σφαλή, χωρίς να συντρέχει λάγος. 

Με απόφαση του Υπουργού Τύπου και Μέσων Μαζικής 
Ενημέρωσης μπορούν να καθορίζονται ειδικότερες υπο¬ 
χρεώσεις των τηλεοπτικών φορέων, όπως οι επιτρεπόμε¬ 
νες ώρες μετάδοσης, για τη μετάδοση διαφημιστικών μη¬ 
νυμάτων σχετικά με αγαθά ή υπηρεσίες που απευθύνο¬ 
νται σε ανηλίκους. 

11. Για την εφαρμογή των διατάξεων της παραγράφου 
3 του παρόντος άρθρου, η τηλεοπτική διαφήμιση δεν πε¬ 
ριλαμβάνει: 


α) τις ανακοινώσεις του τηλεοπτικού φορέα σχετικά με 
τα δικά του προγράμματα και τα συναφή προίάντα ή υπη¬ 
ρεσίες, των οποίων η παραγωγή ή η παροχή συνδέεται 
άμεσα ή έμμεσα με τα προγράμματα αυτά, ή τις εν γένει 
δραστηριάτητες του τηλεοπτικού φορέα. Ο χράνος μετά¬ 
δοσης των ανακοινώσεων αυτών δεν μπορεί να υπερβαί¬ 
νει το δέκα πέντετοις εκατά (15%) του ημερήσιου χρόνου 
μετάδοσης. Σε κάθε περίπτωση, ο καταμερισμός του χρό¬ 
νου αυτού ανά δεδομένη ώρα δεν μπορεί να προσαυξάνει 
άνω του είκοσι τοις εκατά (20%) την αντίστοιχη μέγιστη 
διάρκεια του επιτρεπόμενου για τη μετάδοση των διαφη¬ 
μιστικών μηνυμάτων χράνου. 

β) τα μηνύματα κοινωνικού περιεχομένου τα οποία με¬ 
ταδίδονται δωρεάν, εντάς ή καθ’ υπέρβαση του οριζόμε¬ 
νου από την οικεία νομοθεσία χρόνου μετάδοσης. 

ΑΡΘΡΟ 6 

Χορηγία τηλεοπτικών προγραμμάτων 
(άρθρο 17 της Οδηγίας 89/552/ΕΟΚ όπως τροποποιήθη¬ 
κε από την Οδηγία 97/36/ΕΚ) 

1. Επιτρέπεται η χορηγία των τηλεοπτικών προγραμμά¬ 
των εφόσον τηρούνται οι ακόλουθοι όροι και προϋποθέ¬ 
σεις: 

α) Ο χορηγός δεν μπορεί να επηρεάζει το περιεχάμενο 
καιτονπρογραμματισμό μίας εκπομπής που χορηγεί, έτσι 
ώστε να θίγεται η ευθύνη και η συντακτική επεξεργασία 
του τηλεοπτικού φορέα ως προς τις εκπομπές. 

β) Πρέπει να μπορούν να αναγνωρίζονται με σαφήνεια 
ως προγράμματα που αποτελούν αντικείμενο χορηγίας 
απά το άνομα ή και το λογάτυπο του χορηγού, που εμφα¬ 
νίζονται στην αρχή ή και στο τέλος των προγραμμάτων. Η 
διαρκής ή κατά διαστήματα αναγραφή της επωνυμίας ή 
του διακριτικού τίτλου του χορηγού και κατά μείζονα λό¬ 
γο του σήματος προϊόντων ή υπηρεσιών, που προσφέρει 
ο χορηγός στην οθόνη κατά τη διάρκεια της εκπομπής, 
συνιστά διαφήμιση που υπάγεται σε άλους τους σχετι¬ 
κούς περιορισμούς ως προς την οικονομική μεταχείρισή 
της, τη διάρκειά και το περιεχάμενο. 

γ) Δεν πρέπει να παρακινούν στην αγορά ή μίσθωση των 
προϊόντων ή υπηρεσιών του χορηγού ή τρίτων, ιδίως με 
συγκεκριμένες αναφορές σε αυτά τα προϊάντα ή σε αυτές 
τις υπηρεσίες. 

δ)Τα τηλεοπτικά προγράμματα δεν μπορούν να αποτε¬ 
λούν αντικείμενο χορηγίας από φυσικά ή νομικά πρόσω¬ 
πα, των οποίων η κύρια δραστηριότητα συνίσταται στην 
παρασκευή ή πώληση τσιγάρων ή άλλων προίάντων του 
καπνού ή οποιουδήποτε άλλου προϊάντος ή υπηρεσίας 
των οποίων η διαφήμιση απαγορεύεται απολύτως. 

ε) Ειδικά η χορηγία τηλεοπτικών προγραμμάτων από 
επιχειρήσεις των οποίων οι δραστηριότητες περιλαμβά¬ 
νουν την παρασκευή ή πώληση φαρμάκων και θεραπευτι¬ 
κών αγωγών δύναται να προωθεί το άνομα ή την εικάνα 
της επιχείρησης, αλλά δεν δύναται να προωθεί ειδικά 
φάρμακα ή θεραπευτικές αγωγές που διατίθενται στην 
Ελλάδα μόνο με ιατρική συνταγή. 

στ) Δεν μπορούν να αποτελούν αντικείμενο χορηγίας τα 
τηλεοπτικά δελτία ειδήσεων και οι πολιτικές ενημερωτι¬ 
κές εκπομπές. 

ζ) Τα ένθετα κάθε είδους εκπομπών τα οποία διαρκούν 
μέχρι τρία λεπτά της ώρας (3') και παρέχουν χρηστικές 
πληροφορίες στο κοινά, μπορούν να αποτελούν αντικεί¬ 
μενο χορηγίας μόνο από πρόσωπα των οποίων οι δρα- 

(ττηριότητες δεν συνδέονται άμεσα με το περιεχόμενο 
των προγραμμάτων αυτών. 

ΑΡΘΡΟ 7 

Όροι και προϋποθέσεις μετάδοσης προγραμμάτων τη- 
λε-πώλησης 

(άρθρα 10,11,12,13,14,15,16,18 και 18α της Οδηγίας 
89/552/ΕΟΚ όπως τροποποιήθηκε από την Οδηγία 
97/36/ΕΚ) 

1. Η μετάδοση από τους τηλεοπτικούς σταθμούς ελεύ¬ 
θερης λήψης προγραμμάτων τηλε-πώλησης επιτρέπεται 
μόνο με τους ακόλουθους χρονικούς περιορισμούς: 

α) μετάδοση οκτώ, το πολύ, χρονοθυρίδων τηλεπώλη- 
σης ημηρεσίως, με ελάχιστη διάρκεια για τη κάθε μία τα 
δεκαπέντε πρώτα λεπτά (15'). Σε κάθε περίπτωση η συνο¬ 
λική ημερήσια διάρκεια των χρονοθυρίδων τηλεπώλησης 
δεν μπορεί να υπερβαίνει τις τρείς ώρες. 

β) συνολικός ημερήσιος χρόνος μετάδοσης των διαφη¬ 
μιστικών μηνυμάτων και των μηνυμάτων τηλεπώλησης 
που μεταδίδονται εκτός των χρονοθυρίδωντου προηγού¬ 
μενου εδαφίου, δεν επιτρέπεται, υπολογιζομένου αθροι¬ 
στικά, να υπερβαίνει το είκοσι τοις εκατό (20%) τόσο του 
ημερήσιου προγράμματος κάθε σταθμού, όσο και του 
προγράμματος που μεταδίδεται εντός δεδομένου χρονι¬ 
κού διαστήματος μιας ώρας. Ειδικά για τη ζώνη προ¬ 
γράμματος 18:00 - 01:00, ο συνολικός χρόνος μετάδοσης 
των μεμονωμένων μηνυμάτων τηλεπώλησης δεν επιτρέ¬ 
πεται να υπερβαίνει εντός δεδομένου χρονικού διαστή¬ 
ματος μίας ώρας τα έξι πρώτα λεπτά (6'). Για τους μήνες 
Ιανουάριο, Ιούλιο και Αύγουστο ο χρόνος αυτός αυξάνε¬ 
ται σε δώδεκα πρώτα λεπτά (12'). 

2. Στην αρχή και στο τέλος της μετάδοσης των χρονο- 
θυρίδωντηλεπώλησης μεταδίδεται ειδικό οπτικοακουστι- 
κό σήμα, με σκοπό τη πληροφόρηση του κοινού για το πε¬ 
ριεχόμενο του ειδικού αυτού τηλεοπτικού προγράμμα¬ 
τος. Το οπτικοακουστικό σήμα είναι ενιαίο για κάθε χρο¬ 
νοθυρίδα. 

3. Κατά τη διάρκεια των χρονοθυρίδων τηλεπώλησης 
δεν επιτρέπεται η μετάδοση διαφημιστικών μηνυμάτων. 

4. Οι άμεσες προσφορές προς το κοινό που μεταδίδο¬ 
νται κατά τη διάρκεια μίας χρονοθυρίδας τηλεπώλησης 
μπορούν να αφορούν περισσότερα προϊόντα ή υπηρε¬ 
σίες. 

5. Απαγορεύεται η τηλεπώληση κάθε είδους παιδικών 
προϊόντων. Σε κάθε δε περίπτωση, η τηλεπώληση πρέπει 
να μην παρακινεί τους ανηλίκους να συνάπτουν συμβά¬ 
σεις πώλησης ή μίσθωσης αγαθών και υπηρεσιών. 

6. Απαγορεύεται η τηλεπώληση φαρμάκων για τα οποία 
απαιτείται άδεια εμπορίας κατά την έννοια της οδηγίας 
65/65/ΕΟΚτου Συμβουλίου, της 26ης Ιουνίου 1965 (ΕΕ 
αριθ. 22 της 9.2.1965, ο. 369, Οδηγία όπως τροποποιήθη¬ 
κε από την οδηγία 93/39/ΕΟΚ, ΕΕ αριθ. Ε 214 της 
24.8.1993, 0.22) περί προσεγγίσεως των νομοθετικών, 
κανονιστικών και διοικητικών διατάξεων σχετικά με τα 
φάρμακα καθώς και η τηλεπώληση θεραπευτικών αγω¬ 
γών, όπως αυτές ενσωματώθηκαν στο ελληνικό δίκαιο με 
τις ΚΥΑ αριθμ. Α6Α9392/1991 (Β' 233/1992) και αριθμ. 
Υ6Α3221/1995 (Β782/1995). 

7. Ωςπροςτοντρόπο μετάδοσης καιτο περιεχόμενο του 
προγράμματος, που μεταδίδεταιεντόςτωνχρονοθυρίδων 
τηλεπώλησης, καθώς και των μεμονωμένων μηνυμάτων 


τηλεπώλησης, εφαρμόζονται αναλογικώς οι διατάξεις των 
παραγράφων 1,2,3,6,7,8,9,10,11,12 του άρθρου 5. 

ΑΡΘΡΟ 8 

Προστασία ανηλίκων - Σήμανση ραδιοτηλεοπτικών προ¬ 
γραμμάτων 

(άρθρα 22 και 22α της Οδηγίας 89/552/ΕΟΚ όπως τρο¬ 
ποποιήθηκε από την Οδηγία 97/36/ΕΚ) 

1. Οιτηλεοπτικοί φορείς οφείλουν να μη μεταδίδουν προ¬ 
γράμματα τα οποία ενδέχεται να βλάψουν σοβαρά τη σω¬ 
ματική, πνευματική ή ηθική ανάπτυξη των ανηλίκων και 
ιδίως προγράμματα που περιέχουν πορνογραφικές σκη¬ 
νές ή σκηνές άσκοπης βίας ή να μεταδίδουν στα ειδησεο- 
γραφικά τους προγράμματα φυσικές σκηνές βίας, χωρίς 
αυτό να είναι αναγκαίο για την πληροφόρηση του κοινού 
για κάποιο γεγονός. Η δραματοποιημένη αναπαράσταση 
των γεγονότων, κατά τη μετάδοση των δελτίων ειδήσεων ή 
άλλων ενημερωτικών εκπομπών, απαγορεύεται απολύτως. 

2. Η παρουσίαση ή η συμμετοχή ανήλικων μαρτύρων ή 
θυμάτων εγκληματικών ενεργειών ή δυστυχημάτων, κα¬ 
θώς και των ανήλικων που βρίσκονται σε δύσκολη κατά¬ 
σταση, σε ειδησεογραφικές και άλλες ενημερωτικές εκ¬ 
πομπές των τηλεοπτικών σταθμών απαγορεύεται. Η πα¬ 
ρουσίαση αυτή, επιτρέπεται κατ’ εξαίρεση, εφόσον είναι 
αναγκαία για την ενημέρωση του κοινού και δεν προκαλεί 
πόνο ή βλάβη στην προσωπικότητα του ανηλίκου και μό¬ 
νον ύστερα από γραπτή άδεια αυτού που ασκεί τη γονική 
μέριμνα ή την επιμέλεια. Η παρουσίαση ανήλικου δράστη 
εγκληματικών ενεργειών ή υπαίτιου δυστυχήματος απα¬ 
γορεύεται απολύτως. 

3. Όλα τα τηλεοπτικά προγράμματα (εκτός των διαφη¬ 
μιστικών μηνυμάτων και των μηνυμάτων τηλεπώλησης) 
κατατάσσονται σε κατηγορίες ανάλογα με το βαθμό της 
δυσμενούς επίδρασης που μπορεί να έχει το περιεχόμενό 
τους στη προσωπικότητα και στην εν γένει ηθική και πνευ¬ 
ματική ανάπτυξη των ανηλίκων. Σε κάθε κατηγορία αντι¬ 
στοιχεί ένα ειδικό σύμβολο ή ηχητικό σήμα, το οποίο με¬ 
ταδίδεται επί της οθόνης σε όλη τη διάρκεια του προ¬ 
γράμματος ή σε καθορισμένο τμήμα αυτής. Επίσης, το 
σύμβολο αναγράφεται υποχρεωτικά δίπλα στον τίτλο των 
τηλεοπτικών προγραμμάτων σε κάθε δημοσίευση, ή κα¬ 
ταχώριση των προγραμμάτων αυτών στο τύπο και μεταδί¬ 
δεται σε όλη τη διάρκεια των αντίστοιχων ανακοινώσεων 
του σταθμού (τρέηλερς). 

4. Με απόφαση του Υπουργού Τύπου και Μ.Μ.Ε. καθο¬ 
ρίζονται οι κατηγορίες κατάταξης των προγραμμάτων, τα 
σύμβολα ή τα ηχητικά σήματα κάθε κατηγορίας καθώς και 
οι επιτρεπόμενες ώρες μετάδοσής τους. Με την ίδια από¬ 
φαση καθορίζεται η διαδικασία κατάταξης των προγραμ¬ 
μάτων η οποία μπορεί να γίνεται, είτε από εσωτερική επι¬ 
τροπή επιστημόνων που συγκροτείται σε κάθε τηλεοπτι¬ 
κό σταθμό, είτε από τις Επιτροπές Ελέγχου Κινηματο¬ 
γραφικών Ταινιών που λειτουργούν στο Υπουργείο Τύπου 
και Μέσων Μαζικής Ενημέρωσης, διευρυμένες για το 
σκοπό αυτό με τρία μέλη του Εθνικού Συμβουλίου Ραδιο¬ 
τηλεόρασης. Η κατηγορία στην οποία κατατάσσονται τα 
τηλεοπτικά προγράμματα μπορεί να προσδιορίζει την 
ώρα μετάδοσης του προγράμματος. 

5. Οιτηλεοπτικοί φορείς δεν πρέπει να μεταδίδουν προ¬ 
γράμματα τα οποία παροτρύνουν στην ανάπτυξη σχέσε¬ 
ων μίσους μεταξύ των πολιτών λόγω διαφορετικής φυ¬ 
λής, θρησκείας, ιθαγένειας ή φύλου. 

ΑΡΘΡΟ 9 

Δικαίωμα επανόρθωσης 

(άρθρο 23 της Οδηγίας 89/552/ΕΟΚ όπως τροποποιήθη¬ 
κε από την Οδηγία 97/36/ΕΚ) 

1. Κάθε πρόσωπο, ανεξαρτήτως ιθαγενείας, του οποίου 
προσβάλλονται από το περιεχόμενο τηλεοπτικής ή ρα¬ 
διοφωνικής εκπομπής δικαιώματα, όπως ιδίως η προσω¬ 
πικότητα, η τιμή ή η υπόληψη ή ο ιδιωτικός και οικογενει¬ 
ακός βίος ή η επαγγελματική, κοινωνική, επιστημονική, 
καλλιτεχνική, πολιτική ή άλλη συναφής δραστηριότητα, ο 
σύζυγος και οι συγγενείς μέχρι τετάρτου βαθμού νεκρού, 
η μνήμη του οποίου προσβάλλεται κατά τον αυτό τρόπο, 
καθώς και ο νόμιμος εκπρόσωπος νομικού προσώπου, 
του οποίου προσβάλλεται κατά τα ανωτέρω η φήμη ή το 
επιχειρηματικό συμφέρον, δικαιούται να ζητήσει επανόρ¬ 
θωση από το σταθμό που μετέδωσε την επίμαχη εκπομπή, 
μέσα σε αποκλειστική προθεσμία είκοσι (20) ημερών από 
τη μετάδοση ή την αναμετάδοση της εκπομπής. Δικαίωμα 
επανόρθωσης έχει και κάθε πολιτικό κόμμα, συνδικαλι¬ 
στικός, κοινωνικός ή άλλος συλλογικάς φορέας, καθώς 
και τα στελέχη τους, όταν οι απόψεις τους για ένα ζήτημα 
που άπτεται των δραστηριοτήτων τους, παραποιούνται ή 
αποσιωπούνται κατά τρόπο που αλλοιώνεται η εντύπωση 
του ακροατή ή τηλεθεατή για το πραγματικό περιεχόμενο 
των απόψεων αυτών. Αν ο θίγόμενος κατοικεί ή είναι εγκα¬ 
τεστημένος στο εξωτερικό, η προθεσμία αυτή παρεκτεί- 
νεται για άλλες είκοσι (20) ημέρες. Η προθεσμία αυτή 
αναβιώνει μετά από επανάληψη της εκπομπής ή των επί¬ 
μαχων σημείων της. 

2. Το αίτημα επανόρθωσης υποβάλλεται στο σταθμά με 
οποιονδήποτε πράσφορο τρόπο, με τον οποίο μπορεί να 
βεβαιωθεί η υποβολή του και ιδίως με τηλεομοιοτυπία 
(ίαχ), τηλετύπημα (ίβίβχ), τηλεγράφημα, συστημένη επι¬ 
στολή, εξώδικη δήλωση και πρέπει να περιέχει: 

α) τα πλήρη στοιχεία του φυσικού ή του νομικού προ¬ 
σώπου που βλάπτεται, καθώς καιτα στοιχεία του συζύγου 
ή του συγγενή του νεκρού ή του νάμιμου εκπροσώπου νο¬ 
μικού προσώπου, β) την ημέρα και την ώρα της επίμαχης 
εκπομπής, γ) τους λόγους για τους οποίους η συγκεκρι¬ 
μένη εκπομπή ή αναφορά υπήρξε βλαπτική, δ) το κείμενο 
της επανόρθωσης ή το αίτημα για εμφάνιση στην ίδια ή 
ανάλογη εκπομπή ή για μαγνητοσκάπηση και μετάδοση 
ανάλογης απάντησης. 

3. Το κείμενο της επανάρθωσης ή η απάντηση δεν πρέ¬ 
πει να συνιστούν αξιόποινη πράξη ή να θεμελιώνουν αστι¬ 
κή ευθύνη του σταθμού ή να αντιτίθενται στα χρηστά ήθη. 
Ανάλογη είναι η απάντηση όταν διαρκεί ίσο τουλάχιστον 
χρόνο με τη βλαπτική αναφορά και μεταδίδεται σε αμέ¬ 
σως επόμενη εκπομπή σε περίπτωση σειράς άμοιων εκ¬ 
πομπών, ή σε ανάλογο από πλευράς ώρας μετάδοσης 
δελτίο ειδήσεων, ή σε ανάλογη από πλευράς ώρας μετά¬ 
δοσης καιτηλεθέασης ή ακροαματικότητας εκπομπή. Το 
δικαίωμα του θιγομένου για επανόρθωση και η αντίστοιχη 
υποχρέωση του σταθμού είναι ανεξάρτητα από την ύπαρ¬ 
ξη τυχόν αστικής ή ποινικής ευθύνης. 

4. Ο σταθμός αποφασίζει για το αίτημα μέσα σε δύο (2) 
ημέρες και ειδοποιεί τον ενδιαφερόμενο κατά τρόπο ανά¬ 
λογο με τον τρόπο υποβολής του αιτήματος. Επανόρθω¬ 
ση μπορεί να γίνει και χωρίς την τήρηση της διαδικασίας 
αυτής με πρωτοβουλία του σταθμού ή του ενδιαφερομέ¬ 
νου, που γίνεται δεκτή από το σταθμό. 


5. Αν ο σταθμός απορρίψειτο αίτημα, το διαβιβάζει υπο- 
χρεωτικώς μαζί με την αιτιολογημένη απορριπτική από¬ 
φασή του, σε είκοσι τέσσερις (24) το αργότερο ώρες, στο 
Εθνικό Συμβούλιο Ραδιοτηλεόρασης. Το Ε.Σ.Ρ., ή σε πε¬ 
ρίπτωση κατεπείγοντος ο Πρόεδρός του, αποφασίζει μέ¬ 
σα σε τρεις (3) ημέρες χωρίς να δεσμεύεται από διαδικα¬ 
στικούς τύπους, δικαιούται δε να ζητήσει περισσότερα 
στοιχεία και πληροφορίες. Η αιτιολογημένη απόφαση του 
Ε.Σ. Ρ., ή του Π ροέδρου του, που διατάσσει την ολική ή με¬ 
ρική αποδοχή του αιτήματος επανόρθωσης είναι υποχρε¬ 
ωτική για το σταθμό. Η διοικητική αυτή διαδικασία είναι 
ανεξάρτητη απά την τυχόν ύπαρξη ποινικής ή αστικής ευ¬ 
θύνης του σταθμού και ιδίως από τις διατάξεις τις σχετι¬ 
κές με την προστασία της προσωπικάτητας των θιγομέ- 
νων κατά τον Αστικά Κώδικα και τον Κώδικα Πολιτικής Δι¬ 
κονομίας. Σε κάθε δε περίπτωση, η μη συμμάρφωση του 
σταθμού στην ανωτέρω απόφαση επισύρει την επιβολή 
των διοικητικών κυρώσεων που προβλέπονται στο άρθρο 
4 παρ. 1 του ν. 2328/1995, όπως τροποποιήθηκε με το άρ¬ 
θρο 16 παρ. 1 του ν. 2644/1998. 

6. Σε όλες τις περιπτώσεις που αναφέρονται στη παρά¬ 
γραφο 1 και εφόσον η προσβολή του δικαιώματος μπορεί 
να αποκατασταθεί με τη διαδικασία του παρόντος άρ¬ 
θρου, η προηγούμενη υποβολή αίτησης επανάρθωσης 
και η μη προσήκουσα απά τον εγκαλούμενο τηλεοπτικά 
σταθμά ικανοποίηση της αίτησης αυτής, αποτελεί προϋ¬ 
πόθεση για την επιβολή των προβλεπόμενων διοικητικών 
κυρώσεων για το γεγονός που προκάλεσε την αίτηση 
επανόρθωσης. 

ΑΡΘΡΟ 10 

Μετάδοση ευρωπαϊκών έργων - Ανεξάρτητοι παραγωγοί 
(άρθρα 4,5,6,7 και 9 της Οδηγίας 89/552/ΕΟΚ άπως τρο¬ 
ποποιήθηκε απά την Οδηγία 97/36/ΕΚ) 

1. Οι τηλεοπτικοί φορείς υποχρεούνται να μεταδίδουν, 
ευρωπαϊκά έργα σε ποσοστά τουλάχιστον πενήντα ένα 
τοις εκατά (51%) επί του συνολικού χράνου των μεταδι¬ 
δόμενων από αυτούς προγραμμάτων. Στον υπολογισμά 
του συνολικού χρόνου μετάδοσης δεν περιλαμβάνεται ο 
χράνος μετάδοσης που αφιερώνεται σε ειδήσεις, αθλητι¬ 
κές εκδηλώσεις, τηλεοπτικά παιγνίδια, διαφημίσεις, τηλε- 
πώληση καθώς και σε υπηρεσίες τηλεκειμενογραφίας. 

2. Ως ευρωπαϊκά έργα για την εφαρμογή του παράντος 
άρθρου θεωρούνται: 

α) τα έργα καταγωγής κρατών μελών, 

β) τα έργα καταγωγής τρίτων ευρωπαϊκών κρατών που 
συμμετέχουν στην ευρωπαϊκή σύμβαση για τη διασυνο¬ 
ριακή τηλεάραση του Συμβουλίου της Ευρώπης και αντα- 
ποκρίνονται στους όρους της παραγράφου 3, 

γ) τα έργα καταγωγής άλλωντρίτων ευρωπαϊκών κρατών 
που ανταποκρίνονται στους όρους της παραγράφου 4. 

Η εφαρμογή των διατάξεων των στοιχείων β) και γ) προ¬ 
ϋποθέτει άτι οι εν λάγω τρίτες χώρες δεν υποβάλλουν τα 
έργα καταγωγής κρατών μελών σε μέτρα που καταλή¬ 
γουν σε διακριτική δυσμενή μεταχείρισή τους. 

3. Τα έργα που αναφέρονται στην παράγραφο 2 στοι¬ 
χεία α) και β) είναι εκείνα που πραγματοποιούνται κυρίως 
από δημιουργούς και εργαζόμενους που κατοικούν σε 
ένα ή περισσότερα από τα κράτη που αναφέρονται στην 
ίδια παράγραφο, στοιχεία α) και β) και που πληρούν μια 
από τις ακόλουθες τρεις προϋποθέσεις: 

α) πραγματοποιούνται από έναν ή περισσότερους πα- 

ραγωγούς εγκατεστημένους σε ένα ή περισσότερα από 
αυτά τα κράτη- 

β) η παραγωγή των έργων αυτών επιβλέπεται και ελέγ¬ 
χεται πραγματικά από έναν ή περισσότερους παραγω¬ 
γούς εγκατεστημένους σε ένα η περισσότερα από αυτά 
τα κράτη- 

γ) η συμμετοχή των συμπαραγωγών των κρατών αυτών 
καλύπτει το μεγαλύτερο μέρος του συνολικού κόστους 
της συμπαραγωγής, η δε συμπαραγωγή δεν ελέγχεται 
από έναν ή περισσότερους παραγωγούς εγκατεστημέ¬ 
νους εκτός των κρατών αυτών. 

4. Τα έργα που αναφέρονται στην παράγραφο 2 στοι¬ 
χείο γ) είναι εκείνα που πραγματοποιούνται, είτε αποκλει¬ 
στικά, είτε σε συμπαραγωγή, με παραγωγούς εγκατεστη¬ 
μένους σε ένα ή περισσότερα κράτη μέλη, ή από παρα¬ 
γωγούς εγκατεστημένους σε μία ή περισσότερες ευρω¬ 
παϊκές τρίτες χώρες, με τις οποίες η Ευρωπαϊκή Ένωση 
έχει συνάψει συμφωνίες για τον οπτικοακουστικό τομέα, 
εφόσον τα έργα αυτά πραγματοποιούνται κυρίως από δη¬ 
μιουργούς και εργαζόμενους που κατοικούν σε ένα ή πε¬ 
ρισσότερα ευρωπαϊκά κράτη. 

5. Τα έργα τα οποία δεν είναι ευρωπαϊκά κατά την έννοια 
της παραγράφου 2 αλλά παράγονται στο πλαίσιο διμερών 
συνθηκών παραγωγής που συνάπτονται μεταξύ κρατών 
μελών και τρίτων χωρών, λογίζονται ως ευρωπαϊκά, εφό¬ 
σον οι κοινοτικοί συμπαραγωγοί συνεισφέρουν το μεγα¬ 
λύτερο μέρος του συνολικού κόστους παραγωγής και η 
παραγωγή δεν ελέγχεται από έναν η περισσότερους πα¬ 
ραγωγούς εγκατεστημένους εκτός του εδάφους των 
κρατών μελών. 

6. Τα έργα τα οποία δεν είναι ευρωπαϊκά κατά την έννοια 
των παραγράφων 2 και 4, αλλά πραγματοποιούνται κυ¬ 
ρίως από δημιουργούς και εργαζόμενους που κατοικούν 
σ’ ένα ή περισσότερα κράτη μέλη, θεωρούνται ως ευρω¬ 
παϊκά κατ’ αναλογία της συμμετοχής των κοινοτικών συ¬ 
μπαραγωγών στο συνολικό κόστος της παραγωγής. 

7. Οι τηλεοπτικοί φορείς μεριμνούν ώστε το δέκα τοις 
εκατό (10%) τουλάχιστον του υπολογιζόμενου σε ετήσια 
βάση συνολικού χρόνου των μεταδιδόμενων τηλεοπτικών 
προγραμμάτων, εξαιρουμένου του χρόνου των ειδήσεων, 
των αθλητικών εκδηλώσεων, των διαφημίσεων και των μη¬ 
νυμάτων τηλεπώλησης, να αφιερώνονται σε έργα παρα¬ 
γωγών που είναι ανεξάρτητοι από τηλεοπτικούς φορείς 
κατά την έννοια του άρθρου ΙΟτου Ν. 2328/1995. 


8. Η μετάδοση ευρωπαϊκών κινηματογραφικών έργων 
επιτρέπεται μόνο κατά τις χρονικές περιόδους που έχουν 
συμφωνηθεί με τους κατόχους των αντίστοιχων δικαιω¬ 
μάτων πνευματικής ιδιοκτησίας. 

ΑΡΘΡΟ 11 

Τελικές διατάξεις - Έναρξη ισχύος 

1. Με απόφαση του Υπουργού Τύπου και Μέσων Μαζι¬ 
κής Ενημέρωσης μπορούν να καθορίζονται τυχόν ανα¬ 
γκαίες λεπτομέρειες για την εφαρμογή των διατάξεων 
του παρόντος, με κριτήριο τις συνθήκες της ραδιοτηλεο¬ 
πτικής αγοράς και την προστασία των τηλεθεατών - κατα¬ 
ναλωτών και ιδιαίτερα των ανηλίκων. 

2. Το προβλεπόμενο στο άρθρο 11 του ν. 2644/1998 
Προεδρικό Διάταγμα, σχετικά με τη μετάδοση των γεγο¬ 
νότων μείζονος σημασίας, ισχύει μόνο μετά τη τήρηση 
της διαδικασίας που προβλέπεται στη διάταξη της παρα¬ 
γράφου 2 του άρθρου 3α της Οδηγίας 89/552. 

3. Η ισχύς τους παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως, 
εκτός από τις διατάξεις του άρθρου 8 η ισχύς των οποίων 
αρχίζει από την ημερομηνία έναρξης ισχύος της υπουργι¬ 
κής απόφασης της παραγράφου 4 του άρθρου αυτού. 

4. Από την έναρξη ισχύος του παρόντος διατάγματος, 
καταργούνται οι διατάξεις των Π.Δ. 236/1992, 231/1995 
και του άρθρου 3 παράγραφοι 3 έως 11 του Ν. 2328/1995, 
καθώς και κάθε άλλη διάταξη που ρυθμίζει διαφορετικά 
το αντικείμενο των διατάξεών του. Η παράγραφος 14 του 
άρθρου 3 του Ν. 2328/1995 καταργείται από την έναρξη 
ισχύος του άρθρου 8 του παρόντος. Όπου η ισχύουσα νο¬ 
μοθεσία παραπέμπει στις καταργηθείσες διατάξεις, 
εφαρμόζονται οι διατάξεις του παρόντος διατάγματος. 

Στον Υπουργό Τύπου και Μέσων Μαζικής Ενημέρωσης 
αναθέτουμε τη δημοσίευση και εκτέλεση του παρόντος. 

Αθήνα, 14 Μαρτίου 2000 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΤΥΠΟΥ ΚΑΙ ΜΕΣΩΝ 

ΚΑΙ ΟΙΚΟΝΟΜΙΚΩΝ ΜΑΖΙΚΗΣ ΕΝΗΜΕΡΩΣΗΣ 

ΓΙΑΝΝΟΣ ΠΑΠΑΝΤΩΝΙΟΥ ΔΗΜΗΤΡΗΣ ΡΕΠΠΑΣ 

β-ιτΐ3ΐΙ: ννβϋπΊΒδΐβΓ @ βΐ.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248141 
5248188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 71110 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135228 
(061) 6381 100 

(0651) 87215 
(0531) 22 858 
(041)597449 
(0661)89127/89120 
(081) 396 223 

(0251)46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (8σέλιδου ή μέρους αυτού) προσαυξάνεται κατά 100 δρχ. ανά 
8σέλιδο ή μέρος αυτού. 

• Γιατα ΦΕΚ του Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά θσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσάδου υπέρ 


2531 

ΤΑΠΕΤ3512 

Α' (Νάμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


^ Οι συνδρομές του εσωτερικού προπληρώνονται στα Δημάσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

^ Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

^ Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

^ Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

^ Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

^ Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

^ Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

^ Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΟ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































